આજે શરૂઆતે ફાર્માસ્યુટિકલ, મેટલ સહિત સ્મોલકેપ અને મિડકેપ સેક્ટરના શેરમાં વેચવાલી નોંધાઇ હતી. તો બીજી બાજુ કન્ઝ્યુમર ડ્યુરેબલ્સ અને એફએમસીજી સેક્ટર ગ્રીન ઝોનમાં જોવાયું હતું. ડો. રેડ્ડીઝ લેબ્સ કંપનીના શેરમાં ૪.૯૪ ટકાનો ઘટાડો નોંધાયો હતો. એ જ પ્રમાણે આઇસીઆઇસીઆઇ બેન્ક અને લ્યુપિન કંપનીના શેરમાં પણ ૨.૫૦ ટકા સુધીનો ઘટાડો નોંધાયો હતો. તો બીજી બાજુ આઇટીસી, એક્સિસ બેન્ક અને લાર્સન કંપનીના શેરમાં ૦.૫૦ ટકાથી ૧.૩૦ ટકા સુધીનો સુધારો જોવાયો હતો.